
TEISĖJŲ TARYBA

NUTARIMAS
DĖL TEISĖJŲ TARYBOS 2015 M. RUGSĖJO 25 D. NUTARIMO NR. 13P-123-(7.1.2) „DĖL BYLŲ PASKIRSTYMO TEISĖJAMS IR TEISĖJŲ KOLEGIJŲ SUDARYMO TAISYKLIŲ APRAŠO PATVIRTINIMO“ PAKEITIMO

2017 m. lapkričio 24 d. Nr. 13P-178-(7.1.2)
Vilnius

Vadovaudamasi Lietuvos Respublikos teismų įstatymo 120 straipsnio 16 punktu, Lietuvos Respublikos teismų reorganizavimo įstatymu, Teisėjų taryba nutaria:
1. Pakeisti Teisėjų tarybos 2015 m. rugsėjo 25 d. nutarimą Nr. 13P-123-(7.1.2) „Dėl bylų paskirstymo teisėjams ir teisėjų kolegijų sudarymo taisyklių aprašo patvirtinimo“ (toliau – Aprašas) su visais pakeitimais ir papildymais:
1.1. Pakeisti 2.3 papunktį ir jį išdėstyti taip:
„2.3.	teisėjų grupė (skyrius) – grupė teisėjų, kuriems teismo pirmininko įsakymu priskirta teisme, o kai teismas sudarytas iš teismo rūmų, – teismo rūmuose, nuolat nagrinėti vieną ar daugiau skirstomų bylų grupių;“;
1.2. Papildyti 2 punktą 2.8 papunkčiu ir jį išdėstyti taip:
„2.8. preliminarus bylos priskyrimas teismo rūmams – kai teismas sudarytas iš teismo rūmų, formuojant bylą LITEKO, elektroninėje bylos kortelėje žymimas nurodymas, kuriems teismo rūmams gali būti priskirtina byla.“;
1.3. Pakeisti 3.3 papunktį ir jį išdėstyti taip:
„3.3.	„specializacijos“ – naudojantis šia funkcija Modulyje pagal poreikį pažymimos teisme, o kai teismas sudarytas iš teismo rūmų, – teismo rūmuose, nustatytos teisėjų specializacijos, kurios, prieš skirstant bylas, turi būti priskirtos teisėjams;“;
1.4. Papildyti 3 punktą 3.7 papunkčiu ir jį išdėstyti taip:
„3.7. „priskirti teismo rūmus iš sąrašo“ – kai teismas sudarytas iš teismo rūmų, naudojantis šia funkcija prieš paskiriant bylą Modulyje pagal poreikį iš sąrašo pasirenkami teismo rūmai, kurių teisėjams gali būti skiriama byla;“;
1.5. Papildyti 3 punktą 3.8 papunkčiu ir jį išdėstyti taip:
„3.8. „pasirinkti kitus teismo rūmus“ – kai teismas sudarytas iš teismo rūmų, naudojantis šia funkcija prieš skiriant bylą Modulyje iš sąrašo pasirenkami kiti teismo rūmai, kurių teisėjams gali būti skiriama byla. Ši funkcija naudojama, kai pradiniame suformuotame teismo rūmų teisėjų sąraše nėra bylą galinčių nagrinėti teisėjų.“;
1.6. Pakeisti 5 punktą ir jį išdėstyti taip:
„5. Skirstant bylas ar sudarant kolegijas atsižvelgiama į teisėjų specializaciją (jei teisme, o kai teismas sudarytas iš teismo rūmų, – teismo rūmuose, ji yra nustatyta), įstatymu įtvirtintus atskirų kategorijų bylų išnagrinėjimo terminus, prioritetine tvarka skirstomas bylas, darbo krūvio tolygumą, bylų sudėtingumą, teisėjų kolegijų sudėties rotaciją, nustatytą atsižvelgiant į tos pačios sudėties teisėjų kolegijos maksimalią veiklos trukmę, artimiausią galimą teismo posėdžio datą, įstatymuose numatytus draudimus teisėjui nagrinėti konkrečią bylą, aplinkybes, sudarančias teisėjų nušalinimo ar nusišalinimo teisinį pagrindą, teisėjų dalyvavimo atrankos kolegijoje, laikinojo nedarbingumo, atostogų, kvalifikacijos kėlimo, komandiruotės ar kitus atvejus, kai teisėjas negali nagrinėti bylų arba jo darbo krūvis turi būti mažinamas.“;
1.7. Pakeisti 8 punktą ir jį išdėstyti taip:
	„8. Bylas skirstantis asmuo, pagal atitinkamo teismo, o kai teismas sudarytas iš teismo rūmų, – teismo rūmų, kompetenciją ir specifiką, prieš Modulio pagalba skirdamas bylą į LITEKO įveda, peržiūri ir pakeičia duomenis apie:“;
1.8. Pakeisti 8.1 papunktį ir jį išdėstyti taip:
„8.1.	teisme, o kai teismas sudarytas iš teismo rūmų, – teismo rūmuose, nustatytą teisėjų paskyrimą į teisėjų grupes (skyrius);“;
1.9. Pakeisti 8.2 papunktį ir jį išdėstyti taip:
„8.2.	teisme, o kai teismas sudarytas iš teismo rūmų, – teismo rūmuose, nustatytą teisėjų specializaciją;“;
1.10. Pakeisti 8.3 papunktį ir jį išdėstyti taip:
„8.3.	teisme, o kai teismas sudarytas iš teismo rūmų, – teismo rūmuose, nustatytą teisėjų kolegijų sudėtį;“;
1.11. Pakeisti 8.5 papunktį ir jį išdėstyti taip:
„8.5. laikotarpius, kai dėl atostogų, komandiruotės, kvalifikacijos kėlimo, ar kitų aplinkybių teisėjas negali nagrinėti jokių bylų ir bylos jam negali būti skiriamos. Nurodant laikotarpius, kuriais teisėjas negali nagrinėti bylų, Modulyje gali būti įrašomas tame teisme, o kai teismas sudarytas iš teismo rūmų, – teismo rūmuose, nustatytas ne didesnis kaip bendras 14 kalendorinių dienų laiko tarpas, kuriuo teisėjui negali būti skiriamos bylos tuojau pat prieš ir po šio laikotarpio;“;
1.12. Pakeisti 10 punktą ir jį išdėstyti taip:
„10.	Bylas skirstantis asmuo bylą teisėjui ar teisėjų kolegijai skiria tada, kai teismo, teismo skyriaus raštinės, o kai teismas sudarytas iš teismo rūmų, – teismo raštinės poskyrio, darbuotojai LITEKO suformuoja bylą (elektroninę bylos kortelę). Kai teismas sudarytas iš teismo rūmų, formuodami bylą (elektroninę bylos kortelę) LITEKO teismo raštinės poskyrio darbuotojai ar teismo pirmininko įgalioti asmenys elektroninėje bylos kortelėje pažymi bylos šalies nurodytą ar teisme nustatytą preliminarų bylos priskyrimą teismo rūmams. Pažymint preliminarų bylos priskyrimą teismo rūmams, atsižvelgiama šio aprašo 142 punkte numatyta tvarka nustatytą bylų priskyrimo teismo rūmams tvarką. Teismo raštinės poskyrio darbuotojui ar pirmininko įgaliotam asmeniui nurodžius preliminarų bylos priskyrimą teismo rūmams, esant poreikiui ar kilus neaiškumų dėl bylos priskyrimo, prie elektroninės bylos kortelės gali būti pridedama suskaitmeninta bylos ar bylos dalies medžiaga, susijusi su bylos priskyrimo vertinimu. Modulis bylas skirstančiam asmeniui pateikia informaciją apie teisme gautas, teismo raštinės darbuotojų LITEKO suformuotas ir teisėjams dar nepaskirtas bylas (elektronines bylų korteles).“;
1.13. Pakeisti 12 punktą ir jį išdėstyti taip:
„12.	 Teisėjo (teisėjo pranešėjo) parinkimą pagal atitinkamo teismo, o kai teismas sudarytas iš teismo rūmų, – teismo rūmų, kompetenciją ir specifiką Modulis atlieka automatizuotu būdu, visuomet įvertindamas ir atsižvelgdamas į:“;
1.14. Pakeisti 12.2 papunktį ir jį išdėstyti taip:
„12.2. teisėjui paskirtų bylų skaičių ataskaitiniu laikotarpiu, apskaičiuotą už ne mažesnį kaip paskutinių 90 dienų laikotarpį apylinkių teismų, o kai teismas sudarytas iš teismo rūmų, – teismo rūmų, teisėjams, 60 dienų laikotarpį Lietuvos apeliacinio teismo teisėjams, 1 metų laikotarpį Lietuvos Aukščiausiojo Teismo teisėjams, 100 dienų laikotarpį Vilniaus apygardos administracinio teismo teisėjams, 30 dienų laikotarpį kiekvienų atskirai Regionų apygardos administraciniam teismui priklausančių rūmų teisėjams, taip pat Lietuvos vyriausiojo administracinio teismo teisėjams, 90 dienų laikotarpį kitų teismų teisėjams įvertinus teisėjo dirbtas dienas, paskirtų bylų skaičių ir jų sudėtingumą, taip pat Modulis įvertina teisėjo užimtumą kitoje veikloje;“;
1.15. Pakeisti 12.3.1 papunktį ir jį išdėstyti taip:
„12.3.1. apylinkės teisme, o kai teismas sudarytas iš teismo rūmų, – teismo rūmuose, ginčo teisenos bylos potipyje (1 bylų skirstymo grupė);“;
1.16. Pakeisti 12.4 papunktį ir jį išdėstyti taip:
„12.4. kiekvieną užbaigtą mediacijos procesą, kuris, priklausomai nuo teismo, o kai teismas sudarytas iš teismo rūmų, – teismo rūmuose, kuriuose teisėjas dirba, yra skaičiuojamas teisėjui kaip viena gauta byla priskiriama atitinkamai:“;
1.17. Pakeisti 12.4.1 papunktį ir jį išdėstyti taip:
„12.4.1. apylinkės teisme, o kai teismas sudarytas iš teismo rūmų, – teismo rūmuose, ginčo teisenos bylos potipyje (1 bylų skirstymo grupė);“;
1.18. Pakeisti 12.5 papunktį ir jį išdėstyti taip:
„12.5. teisėjo, kuris grįžo po atostogų ar dėl kitų priežasčių laikinai nenagrinėjo bylų, ne darbo laikotarpiu teisme (teismo skyriuje), o kai teismas sudarytas iš teismo rūmų, – teismo rūmuose, dirbusiems teisėjams paskirtų nagrinėti naujų bylų skaičiaus vidurkį (naujai paskirto teisėjo atveju yra vertinamas paskutinį ataskaitinį laikotarpį dirbusiems teisėjams paskirtų nagrinėti naujų bylų skaičiaus vidurkis).“;
1.19. Pakeisti 13 punktą ir jį išdėstyti taip:
„13. Modulis, nustatydamas bylos paskyrimą teisėjui ar teisėjų kolegijai, sudaro teisme, o kai teismas sudarytas iš teismo rūmų, – pasirinktuose teismo rūmuose, galinčių šią bylą nagrinėti teisėjų eilę, kurios laikantis skiriamas bylą nagrinėsiantis teisėjas.“; 
1.20. Papildyti 141 punktu ir jį išdėstyti taip:
„141. Tuo atveju, kai teismas sudarytas iš teismo rūmų, pasirinktuose teismo rūmuose nesant bylą galinčių nagrinėti teisėjų, bylas skirstantis asmuo, teismo pirmininko, jo pavaduotojo ar kito įgalioto teisėjo sprendimu, naudodamas funkciją „pasirinkti kitus teismo rūmus“, parenka iš sąrašo kitus teismo rūmus, kurių teisėjams gali būti skiriama byla nagrinėti, ir Modulis atlieka teisėjo (teisėjo pranešėjo) parinkimą Aprašo 12 punkte numatyta tvarka.“;
1.21. Papildyti 142 punktu ir jį išdėstyti taip:
„142. Tuo atveju, kai teismas sudarytas iš teismo rūmų ir kai byla nagrinėjama rašytinio proceso tvarka arba kai bylą operatyviau ir ekonomiškiau išnagrinės kitų teismo rūmų teisėjai, bylos gali būti skiriamos kitų teismo rūmų, o ne teismo rūmų, kurie nustatomi mutatis mutandis taikant įstatymuose numatytas teritorinio teismingumo taisykles, teisėjams. Teismo pirmininko, jo pavaduotojo ar kito įgalioto teisėjo sprendimu tam tikra bylų grupė tam tikrą laikotarpį gali būti skiriama kitiems teismo rūmams. Sprendžiant dėl bylos skyrimo kitų teismo rūmų teisėjams, be kita ko, atsižvelgiama į 3 ar 6 mėnesių teismą sudarančiuose teismo rūmuose gautų bylų skaičių.“;
1.22. Papildyti 143 punktu ir jį išdėstyti taip:
„143. Jei teisėjas, kuriam byla buvo paskirta, nustatė, kad byla, išskyrus administracines bylas, yra nepriskirtina teismo rūmų kompetencijai, teisėjas informuoja apie tai teismo pirmininką ir priima nutartį dėl bylos perdavimo nagrinėti į kitus teismo rūmus bei įsega ją į LITEKO. Bylas skirstantis asmuo LITEKO priemonėmis informuojamas apie priimtą nutartį ir poreikį įvesti teisėjo pakeitimo teisinius pagrindus. Įvedus šiuos duomenis, byla pakartotinai įtraukiama į skirstomų bylų sąrašą. Teismo rūmams, kuriems byla buvo paskirta, pakartotinai ta byla negali būti skiriama, išskyrus jei teismo pirmininkas nusprendžia kitaip“;
1.23. Papildyti 144 punktu ir jį išdėstyti taip:
„144. Jei teisėjas nustatė, kad administracinė byla nepriskirtina teismo rūmų kompetencijai, teisėjas priima nutartį dėl kreipimosi į teismo pirmininką dėl bylos perdavimo. Teismo pirmininkas priima nutartį dėl bylos perdavimo kitiems teismo rūmams ir įsega ją į LITEKO. Bylas skirstantis asmuo LITEKO priemonėmis informuojamas apie nutarties priėmimą ir poreikį įvesti teisėjo pakeitimo teisinius pagrindus. Byla pakartotinai įtraukiama į skirstomų bylų sąrašą. Teismo rūmams, kuriems byla buvo paskirta, pakartotinai ta pati byla negali būti skiriama, išskyrus jei teismo pirmininkas nusprendžia kitaip.“;
1.24. Pakeisti 20 punktą ir jį išdėstyti taip:
„20.	 Atsižvelgiant į konkretaus teismo, o kai teismas sudarytas iš teismo rūmų, – teismo rūmų, kuriuose bylos nagrinėjamos kolegialiai, veiklos specifiką, išskyrus išplėstines ir mišrias teisėjų kolegijas, automatizuotu atrankos būdu naudojantis Moduliu gali būti sudaromos:“;
1.25. Papildyti 251 punktu ir jį išdėstyti taip:
„251. Tais atvejais, kai teismas sudarytas iš teismo rūmų ir atliekant bylos paskyrimą Aprašo 141 punkte numatyta tvarka buvo pasirinkti keli to paties teismo rūmai, Modulis suformuoja bendrą teisėjo paskyrimo dokumentą – teisėjo skyrimo protokolą.“;
1.26. Pakeisti 29 punktą ir jį išdėstyti taip:
„29.	 Teisėjo skyrimo ir teisėjo skyrimo panaikinimo protokolų paieška Nacionalinės teismų administracijos interneto svetainėje gali būti vykdoma pagal šiuos kriterijus: teismą, teismo rūmus, bylos tipą, bylos numerį, bylos paskyrimo datą ir laiką, teisėjo, kuriam byla paskirta nagrinėti vienasmeniškai arba kaip teisėjui pranešėjui, vardą ir pavardę, paskyrimo būdą.“.
	2. Nustatyti, kad šis nutarimas įsigalioja 2018 m. sausio 1 d.

